«Курбан-байрам с рюмкой водки», яки Бабаларыбыз бәйрәмдә эчкәнме?

	Язудан әллә бераз туктап торырмынмы дигән идем, булмады. Интернетта очраклы рәвештә ТР Фәннәр Академиясендә баш фәнни хезмәткәр булып эшләүче Габдрафикова Лилия Рамил кызының «Пьянство татар 100 лет назад: Курбан-байрам с рюмкой водки, нетрезвые шакирды и тлетворное влияние Запада» исемле язмасына тап булдым. Әлеге язма интернет-газетада урнаштырылган.	 Тарих фәннәре докторы Лилия ханым аны нинди максаттан чыгып язгандыр, аңламадым. Махсус заказ белән түгел микән дигән шикле уйлар да килә башка. Чөнки татар бабаларыбызның абруена бик нык суккан язма болай гына языла алмый торгандыр. Бит анда татарлар Корбан-бәйрәмне хәмер белән билгеләп үткәннәр дигән фикер алга сөрелгән. Комментарийлар язучыларның күбесе (аларны башка милләтләр дип аңларга кирәк) бик тә шатланганнар инде, янәсе татарларны хәмер кулланмаганнар дип әйтәләр, әнә ич, хәтта дини бәйрәмнәрен дә хәмер белән билгеләп үткәннәр. 
	Җәүдәт ХАРИСОВ, Чаллы	
Татарстан яшьләре

	№ --- | 02.04.2018	


